Gloria (אלבום של גלוריה טרווי)

Gloria (בעברית: גלוריה) הוא אלבום האולפן השמיני של הזמרת-יוצרת המקסיקנית גלוריה טרווי.<ref name=":1"></ref> האלבום יצא לאור ב-22 במרץ 2011, על ידי חברת התקליטים יוניברסל מיוזיק לטין אנטרטיינמנט, לאחר פער של ארבע שנים מאז יציאת אלבום האולפן האחרון שלה, Una Rosa Blu.<ref></ref> טרווי הייתה שותפה לכתיבת והלחנת הרצועות והשירים באלבום, בעוד ארמנדו אווילה, סבסטיאן יאקום, ד"ר לוק וסירקט עבדו כמפיקים המוזיקליים שלו.<ref name=":1" /> נושאי השירים באלבום הם רגשותיה האישיים, העצמה נשית, הישרדות, אהבה ורומנטיקה.<ref name=":1" />

האלבום זכה לביקורות חיוביות בעיקר מטעם מבקרי המוזיקה ברחבי העולם, והגיע למקומות הראשונים במצעדים במקסיקו ובארצות הברית.<ref></ref><ref name=":6"></ref> הסינגל המוביל, "Me Río de Ti", זכה אף הוא לשבחים והגיע בשיאו למקום הראשון במקסיקו, בעוד בשיר "No al Alguacil" משתתפת כוכבת-העל המקסיקנית פאולינה רוביו. "Vestida de Azúcar" ו-"La Noche" יצאו גם הם כסינגלים. כמו כן יצאה מהדורת דלוקס, כולל הלהיט "Esa Hembra es Mala", הנושא המרכזי של הטלנובלה המקסיקנית "תרזה".<ref></ref>

== רקע והפקה ==
בשנת 2007, טרווי הוציאה את אלבום האולפן השביעי שלה Una Rosa Blu, שזכה להצלחה רבה, כאשר שהה 121 שבועות במצעד האלבומים המקסיקני.<ref></ref> Una Rosa Blu הניב חמישה סינגלים שהגיעו למקום הראשון במקסיקו וזכה להערכה, בטקס פרסי לו נואסטרו ובילבורד.<ref></ref> כיוון שהאלבום נמכר בלמעלה מחצי מיליון עותקים ברחבי אמריקה הלטינית, טרווי הבינה שההוצאה הבאה שלה חייבת להיות טובה יותר מהקודמת, אז היא לקחה את הזמן לבחור ולכתוב על נושאים רבים.<ref name=":3"></ref> גלוריה הקליטה שירים בלונדון, לוס אנג'לס, ניו יורק, מיאמי ומקסיקו בהובלתם של ארמנדו אווילה וסבסטיאן יאקום. הזמרת הכריזה כי האלבום מוקדש לנשים, שכן "הבנות הן אלו שקונות אלבומים. אם בא בחור חתיך ושר לנו משהו שנוגע לנו ללב זה מגניב, אך לאישה קשה יותר להבין אישה אחרת".<ref name=":4"></ref> שם האלבום נבחר על שם אמה של טרווי, שגם היא נקראת גלוריה: "זו מחווה לאמא שלי ולסבתא שלי, אמא שלי קראה לי גלוריה על שמן, אך עשיתי את זה במיוחד בשביל אמא שלי, שעברה מצב מאוד אינטנסיבי בזמן שעבדתי על האלבום".<ref></ref>

== מוזיקה ומילים ==
Gloria כולל 10 שירים מסוגות מוזיקליות שונות כמו פופ, דיסקו ורוק.<ref name=":5"></ref> טרווי אמרה: "בחרנו 10 שירים, אבל השאר יופצו במהדורת דלוקס".<ref name=":3" /> המילים, כרגיל לאלבומים קודמים של הזמרת, מבוססות על קטעים מחייה.<ref name=":4" /> "תמיד הייתי ספר פתוח. התחלתי לשיר על 'נעליים ישנות' ו'פסיכיאטרים', אבל תמיד כנה, גם כשהחברה הצבועה מכה בי".<ref name=":4" /> "Fuego con Fuego" ("אש באש") ו-"Me Río de Ti" ("אני צוחקת עליך") הונדסו מוזיקלית עם סינתיסייזרים, תופים וריפים לגיטרה.<ref name=":5" /> לגבי מילות השיר "Fuego", טרווי דמיינה את עצמה זוהרת ושיערה בוער, לאחר שמרחה "הרבה מי חמצן" כדי להבהיר את שיערה החום הרגיל.<ref name=":3" /> טרווי אמרה על "Me Río de Ti": "אהבתי את המנגינה, אהבתי את הקונספט של השיר, אך הוא היה קצת קצר אז כתבתי חלק קטן ממנו". טרווי פגשה את הפזמונאית מריאנה דה לה גרזה, והיו לה "פנים של מישהי שיש לה לב שבור", אז הצלחת השיר הייתה נקמה טובה מאוד לשתיהן, "עכשיו היא הולכת לצחוק עליו והוא יתאבל בלעדיה".<ref name=":3" /> המילים של "No al Alguacil" עוסקות בשליטה ובמערכות יחסים מפוקחות וכוללות שירה אורחת של הזמרת המקסיקנית פאולינה רוביו.<ref name=":5" />

שתי רצועות נכתבות על ידי הזמר-יוצר המקסיקני לאונל גרסיה, מסין בנדרה ,<ref></ref> "Vestida de Azúcar" ("מכוסה בסוכר") ו-"Y Ahora Te Sorprendes" ("ועכשיו אתה מופתע") אשר הוגדרו כשירים האהובים על טרווי מהאלבום.<ref name=":0"></ref> "Vestida de Azúcar" הוא שיר על חרטה, כאשר אדם מעדיף לזכור את הדברים הרעים גם כשהוא מבין שזה כואב לו; האחרון מייצג את האיחוד של נשים עם הטבע.<ref name=":0" /> "Recostada en la Cama" ("שוכבת במיטה") הוא גרסת כיסוי לשיר שהוקלט בעבר על ידי אל צ'אפו דה סינלואה.<ref></ref>

במהדורת הדלוקס, האלבום כולל את "Esa Hembra es Mala" (האישה הזו רעה"), שיר הנושא של הטלנובלה המקסיקנית "תרזה", שנכתב ובוצע על ידי טרווי והופק על ידי סבסטיאן ג'קום וראייטו.<ref></ref> השיר קיבל מועמדות לפרס TVyNovelas בקטגוריית "שיר הטלנובלה הטוב ביותר", אך הפסיד ל-"Cuando Me Enamoro", מאת הזמר-יוצר הספרדי אנריקה איגלסיאס בהשתתפות חואן לואיס גוארה. שיר נוסף מתוך מהדורת הדלוקס הוא "Fan", שיר המוקדש לאלילי הנעורים של טרווי, הרולינג סטונז.<ref name=":5" /> לפני השיר הזה, טרווי הקליטה גרסה בשפה הספרדית לרצועה "", שנכתבה על ידי מיק ג'אגר וקית' ריצ'רדס, באלבום הבכורה שלה (1989).<ref name=":7"></ref>

עם Gloria, טרווי רצתה לקיים סוג אחר של קשר עם הקהל שלה ולעקוב אחר הסיפור שהתחיל בשירים ה"כואבים" שלה, כמו "El Recuento de los Danos" ("ספירת הנזקים"), שהתפתח ב-"En Medio de" la Tempestad" ("בלב הסערה"), המשיך ב-"Todos Me Miran" ("כולם מסתכלים עליי"), בשילוב "Cinco Minutos" ("חמש דקות"), והגיע ל-"Glory".<ref name=":3" />

== סינגלים ==
הסינגל המוביל מתוך האלבום, "Me Río de Ti" יצא לאור ב-11 בינואר 2011.<ref name=":8"></ref> את הווידאו קליפ לשיר ביים יוצר הסרטים הארגנטינאי גוסטבו גרזון, שעבד עם טרווי בפעם הראשונה.<ref name=":8" /> הרצועה הגיעה בשיאה למקום ה-19 במצעד השירים הלטיניים של בילבורד ולמקום הראשון, במשך 9 שבועות רצופים במצעד האיירפליי המקסיקני.<ref></ref><ref name=":6" /> "Vestida de Azúcar" נבחר כסינגל השני ויצא לאור במאי 2011.<ref></ref> הסינגל השלישי מתוך האלבום, "La Noche", הגיע בשיאו למקום הראשון במצעד ההשמעות במקסיקו.<ref></ref>

== ביקורת ==
האלבום זכה לביקורות חיוביות מטעם מבקרי המוזיקה. חואן מסה מ-About.com אמר ש-Gloria יש "ווליום גבוה יותר" מאלבומיה הקודמים של טרווי, שמצליחים להזכיר את עבודותיהן ליידי גאגא, קייטי פרי ושאקירה; כאשר הדואט עם הזמרת המקסיקנית, פאולינה רוביו, "No al Alguacil", הוא נקודת השיא באלבום.<ref name=":5" /> ג'ון או'בריאן מ-AllMusic התייחס לאלבום כ"רחוק מעבודתה הטובה ביותר", בהיותו "תקליט מסחרי, אם כי מעט גזור; כזה שאמור לבסס עוד יותר את מעמדה האגדי של זמרת הפופ הלטיני, גלוריה טרווי".<ref name=":7" /> או'בריאן גם הצהיר שטרווי משכנעת יותר ברצועות כמו "La Noche", "Pudo Ser Amor" ו-"Recostada en la Cama", וציין שכל אלה מזכירים את "שיא שנות ה-80 שלה ותחילת שנות ה-90".<ref name=":7" /> ב- המקסיקני בשנת 2012, טרווי קיבלה על האלבום מועמדות בקטגוריית "אלבום הפופ הנשי הטוב ביותר".<ref></ref> Gloria היה גם מועמדת לפרס לו נואסטרו בקטגוריית "אלבום הפופ של השנה".<ref></ref>

האלבום דורג לראשונה בראש המצעדים במקסיקו ובארצות הברית. Gloria דורג במצעד האלבומים הלטיניים של בילבורד במקום הראשון, והיה למצליח ביותר של טרווי במצעד כשהוא עוקף את, Cómo Nace el Universo (2005), שהגיע בשיאו למקום הרביעי.<ref name=":6" /> בשבוע שלאחר מכן האלבום ירד למקום הרביעי.<ref name=":6" /> Gloria הגיע למקום ה-71 במצעד הבילבורד 200, מצעד האלבומים הראשי בארצות הברית; הוא ב-98 מקומות גבוהים יותר מאשר Una Rosa Blu, שהגיע בשיאו למקום ה-169.<ref name=":6" /> במקסיקו, האלבום הגיע למקום הראשון גם כן וקיבל את תואר הזהב על ידי איגוד תעשיית ההקלטות המקסיקני (AMPROFON) שלושה ימים לאחר יציאתו.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!מקסיקו (AMPROFON)<ref></ref>
|פלטינה
|60,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{|class="wikitable"
|-
! אזור
! תאריך יציאה
! פורמט
! חברת תקליטים
!מקור
|-
!ארגנטינה
| rowspan="10" |22 במרץ 2011
| rowspan="10" |תקליטור • הורדה דיגיטלית <small>(מהדורה רגילה ודלוקס)</small>
| rowspan="10" |יוניברסל לטין
| rowspan="9" style="text-align:center;" |<ref name="date2"></ref>
|-
!צ'ילה
|-
!קולומביה
|-
!קוסטה ריקה
|-
!אל סלוודור
|-
!גואטמלה
|-
!הונדורס
|-
!מקסיקו
|-
!ספרד
|-
!ארצות הברית
|style="text-align:center;"|<ref name="date"></ref>
|}

== קישורים חיצוניים ==

== הערות שוליים ==

קטגוריה:אלבומי 2011
קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומים שהופקו על ידי ד"ר לוק
קטגוריה:אלבומים שהופקו על ידי סירקט
קטגוריה:אלבומי חברת יוניברסל מיוזיק לטין אנטרטיינמנט